b'\n_START_ARTICLE_\nVirum Skole\n_START_SECTION_\nH\xc3\xa6der i 2016\n_START_PARAGRAPH_\nIf\xc3\xb8lge en opg\xc3\xb8relse, som S\xc3\xb8ndagsavisen foretog i for\xc3\xa5ret 2016, baseret p\xc3\xa5 tal fra Undervisningsministeriet, l\xc3\xa5 Virum Skole som nr. to p\xc3\xa5 en liste over landets bedste skoler. Opg\xc3\xb8relsen var baseret p\xc3\xa5 en kombination af elevernes karakterer, frav\xc3\xa6rsprocent, trivsel p\xc3\xa5 skolen og l\xc3\xa6rernes uddannelsesniveau. Ugebrevet A4 udn\xc3\xa6vnte samme \xc3\xa5r skolen til "Danmarksmester i faglig trivsel" og forklarede bl.a. placeringen med, at skolen l\xc3\xa5 i et velstillet omr\xc3\xa5de, hvor eleverne var velopdraget hjemmefra og for\xc3\xa6ldrene bakkede op om skolen. Samtidig havde skolen en tradition for mange linjefagsuddannede l\xc3\xa6rere.'